Skaistakalnio tvenkinys
55°43′54″ š. pl. 24°22′31″ r. ilg.﻿ / ﻿55.73167°š. pl. 24.37528°r. ilg.﻿ / 55.73167; 24.37528 Skaistakalnio tvenkinys – tvenkinys Lietuvoje, Panevėžio miesto rytinėje dalyje. Sudarytas užtvenkus Žagienio upelį (Nevėžio intakas) 0,1 km nuo jo žiočių. Tvenkinio ilgis iš šiaurės rytų į pietvakarius – 0,41 km, plotis – iki 0,06 km. Altitudė 43,6 m. Krantai neaukšti, ištisai apaugę medžiais. Susiaurėjusią vidurinę dalį skersai kerta tiltelis. Tvenkinį supa Skaistakalnio parkas. 300 m į šiaurę per Nevėžį nutiestas Skaistakalnio tiltas pėstiesiems.